Liste over norske krigsmedaljer 1940–1945

Liste over norske krigsmedaljer 1940–1945 er en oversikt over de sju offisielle norske krigsmedaljene som ble tildelt for innsats under andre verdenskrig. Etter rang er disse:

 Krigskorset
 Haakon VIIs Frihetskors
 St. Olavsmedaljen med ekegren
 Krigsmedaljen
 Haakon VIIs Frihetsmedalje
 Deltagermedaljen
 Haakon VIIs 70-årsmedalje

Rekkefølgen er slik den er fastsatt ved kongelig resolusjon av 26. april 2007.«Norske dekorasjoner», kongehuset.no, besøkt 23. februar 2011. Her rangerer Haakon VIIs Frihetskors foran St. Olavsmedaljen med ekegren. Tidligere var forholdet omvendt: I rekkefølgen av 1960 rangerte St. Olavsmedaljen med ekegren foran Haakon VIIs Frihetskors.«Norske dekorasjoner i rekkefølge», Norges statskalender for året 1960, Oslo: Aschehoug, 1960, sp. 1783–1784. I forbindelse med gjenopptakelse av dekorering til krigsseilerne på 1980-tallet, ble den innbyrdes rangeringen av disse to utmerkelsene endret.Kjetil Henriksen og Sindre Weber: «Praksis for tildeling av norske krigsdekorasjoner for andre verdenskrig – handelsflåten og Hjemmestyrkene», Norsk Militært Tidsskrift, nr. 3, 2015, s. 22–29.

Krigskorset kan fra 2009 også tildeles for innsats i tiden etter andre verdenskrig.«Krigskorset gjeninnføres», Forsvarsdepartementet, pressemelding nr. 32/2009, 26. juni 2009. I 2010 ble det bestemt å også gjenoppta tildeling av St. Olavsmedaljen med ekegren og Krigsmedaljen for innsats i væpnede konflikter etter andre verdenskrig.«Medaljer for spesiell innsats», Forsvarsdepartementet, 10. desember 2010.

Referanser

Litteratur
Caroline Serck-Hanssen: «Krigsdekorasjonene til en skytter i handelsflåten», Norsk våpenhistorisk selskap. Årbok 2003, Oslo: Norsk våpenhistorisk selskap, 2003, s. 28–42
Carsten Svarstad: «Norges krigsdekorasjoner», Nordisk Numismatisk Unions Medlemsblad, nr. 6, august, 1946, s. 97–103

Eksterne lenker
  Oversikt over norske sivile og militære utmerkelser  i f-xtra, nr. 1, 2009, bilag til Forsvarets Forum, nr. 11, 2009


Krigsmedaljer
Kategori:Lister over norske priser og utmerkelser